da da da da nb de da da da da da da da da da da da da da da da da da da sl da pl da da da da da da hu da da da en da en hu sv sv da da da da da da da da da da da da da da
10 smarte måder at tiltrække din drømmekvinde på - Single.dk
Vil du have 10 af videnskabens stærke bud på, hvordan du får kvinders opmærksomhed? Også selvom du langtfra ligner Bradley Cooper eller George Clooney? Og egentlig heller ikke gør det tæt på?
Ved nærmere øjesyn ligner du hverken Bradley Cooper eller George Clooney? Vær ikke så ked af dét, for videnskabsmænd og kvinder verden over når frem til mange glimrende (og nogle spøjse) resultater, når de forsker i seksuel tiltrækning. Og de fleste ligger milevidt fra filmindustriens fokus på “te looks”. Her kommer ti skarpe bud på, hvordan du lettere tiltrækker din drømmekvinde.
Dit gode humør er en vitaminpille. Når du griner, afspændes dine muskler, endorfiner i hjernen slippes løs og får dig til at føle dig godt tilpas, og tilsyneladende booster latteren immunsystemet. Din krop får dermed lettere ved at bekæmpe infektioner. Endelig øges blodgennemstrømningen, hvilket forebygger hjertekarsygdomme, så når du løfter hendes humør, beskytter du dit eget hjerte – og har en god chance for at vinde hendes.
Læs også: 10 søde scoretricks, der går lige i hjertet på din date
2. Lugt af noget godt
Kvinder kan godt lide, at mænd lugter godt af aftershave eller cologne, og det er ikke alene på grund af velduften. Et studie er nået frem til, at mænd føler sig mere selvsikre, når de har afsluttet badet med et spray af deres foretrukne duft, og selvsikkerhed er sexet. Resultatet af et skotsk studie var imidlertid, at kvinder også tiltrækkes af mænd, der lugter af hvidløg! Men altså hvis du er sød og ikke lugter surt…
3. Det går, hvis du går godt
Hvordan går det, spørger vi hinanden. Og hvordan går du? Næstefter at bemærke din påklædning lægger kvinder mærke til, hvordan du går og bevæger dig. Selvsikre mænd sponser ikke ad sti-af-sted. (Eller det gør de vel indimellem, når de skal skynde sig..? Måske er de selvsikre, fordi de har tjek på tiden?) En ludende og dvask gang er selvfølgelig heller ikke vildt inciterende. Så gå som om, du ved, hvad du vil. Og hvor du vil hen.
Læs også: 11 råd, der gør dig mere tiltrækkende på din første date
4. Køb en hund - eller en guitar
På single.dk har vi tidligere refereret til videnskabelige undersøgelser, der viser, at kvinder er mere tilbøjelige til at være imødekommende overfor mænd, som følges med en hund. Hundeejere anses for venlige og betænksomme og ansvarsfulde: Gode egenskaber hos en kommende kæreste. Alternativt er dine chancer hos kvinderne også rigtig gode, hvis du har en guitar (frem for fx. en sportstaske) med dig. Musikalitet og gode sociale kompetencer følges ofte ad. Der findes undersøgelser, der viser, at musik stimulerer vores limbiske system. Det vil sige, at vi bliver bedre til at “fange” andre menneskers sindstilstand.
5. Lidt forfængelighed skader aldrig
Har du et pænt skæg? Tilsyneladende kan det være for pænt. En undersøgelse fra Australien nåede frem til, at mænd med ugelange skægstubbe blev anset for mere tiltrækkende end såvel nybarberede som vikinge-skæg-mænd. Generelt skader lidt forfængelighed nu aldrig: Trimmede øjenbryn, velplejede tænder og negle, en ordentlig klipning… Og så et par solbriller. Ikke på profilbilledet, dér er de bare irriterende, men når solen skinner. Og det gør den jo, når du ser hende komme imod dig.
6. Hjælpsomhed er sexet
Altruisme er det modsatte af egoisme, og det burde ikke være nødvendigt at søsætte et helt forskningsprojekt for at regne ud, hvilken isme, der er mest tiltrækkende. Men det er sket, og mænd, der gør gode gerninger – måske er engageret i frivilligt arbejde – får simpelthen mere sex.
Læs også: Har Amor ramt dig med en skæv pil?
7. Skjul ikke et ar i ansigtet
Irriterer du dig over det gammelt ar, du har i panden fra dengang, du væltede på rulleskøjter? Mænds ar gør kvinder nysgerrige, for sådan nogle gamle skrammer, vidner de ikke netop om, at manden har foretaget sig noget aktivt og spændende? I et 12 år gammelt studie manipulerede man billeder af 24 mænd og kvinder – og gav halvdelen af dem et ar i panden, så det så ud som om, de havde været ude for en ulykke. Mændene med ar blev bedømt til at være mere sexede end dem uden. Derimod gjorde arrene ingen forskel i kvindegruppen.
8. Fold dit urmenneske ud
De sportsgrene, som kan relateres til vores tidligste forfædres jæger-samler-adfærd, virker mere tillokkende på kvinder, end de, der ikke kan. Fx. cykling på mountainbike eller dykning – og nej, de havde hverken cykler eller iltflasker, vores forfædre. Det handler om at færdes i naturen og turde noget lidt ud over det sædvanlige.
9. Skriv en god profil
Først og fremmest skal du være oprigtig, når du skriver din profiltekst, men vælg dine ord med omhu. Ord som kreativ, humoristisk og ambitiøs er beviseligt “magnetiske”, og hobby-prægede ord som bøger, crossfit, løbetræning eller musik åbner også for flere henvendelser. En god profiltekst skal altså indeholde informationer, der beskriver, hvad du er for en slags menneske.
10. Sigt mod din lige-kvinde
Kærlighed gør blind siges det. Men efterhånden – og selv i de kærligste parforhold – bliver synet jo skarpt igen 😉. Der er mange gode grunde til, at det er smart at sigte efter sin lige-kvinde. Dvs. en, der har nogenlunde samme tiltrækningskraft. Hvis du ikke synes, din date er lige så tiltrækkende, som du synes, du selv er, vil det uvægerligt afsløres – og hun vil næppe have lyst til at se dig igen. Modsat – hvis du føler, du har overscoret for vildt, gør det heller ikke noget godt. Udover at være i samme sexappeal-liga er ligeværdighed et godt sted at fokusere for at få din drømmekvindes opmærksomhed.
Læs også: Derfor er det en god idé at betale for din datingprofil
Vil du opleve dating der giver sommerfugle i maven?
Kom ind og mærk sommerfuglene i maven når vi afslører hvem du passer allerbedst sammen med. Vores unikke matchmaker-teknologi arbejder 24 timer i døgnet. Er du klar til at møde din nye kæreste?
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
10 skønne dates i oktober
Efteråret med dets gyldne farver og tiltagende mørke er perfekt til romantik, så det er ikke uden grund, at online dating peaker på denne årstid. Hvis du savner inspiration til din næste date, får du fluks 10 friske ideer.
Skræmmer du kvinderne væk ved at være for needy?
Når noget klæber, hænger det som regel fast, men når nogen gør det, sker lige det modsatte – alle slipper, for ingen gider at være kæreste med en fyr, som er mere klæbende end Karlsons klister. Så hvordan undgår man at blive for ivrig?
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.